Hammersborg torg

Hammersborg torg er en plass på Hammersborg i Oslo sentrum, i dag omgitt av høye kontorbygninger fra 1960-årene og to kirker. Beliggenhet og bebyggelse Torget er om lag 100 meter langt og ligger i skråningen ned fra Grubbegata til Møllergata. Midtfeltet på torget er parkeringsplasser. Ved torget ligger Nr. 1: kontorbygg på nordsiden mellom Grubbegata og nr. 3, ferdig 1964, høybygg med 12 etasjer og mellombygg mot nr. 3 med fire etasjer. Eies av OBOS Nr. 3: Kontorbygg mellom nr. 1 og Møllergata, bygget av Oslo Indremisjon, i dag Kirkens bymisjon, ferdig 1965, 13 etasjer Eies av OBOS Nr. 8: Svenska Margaretakyrkan Møllergata 39, kontorbygg, eiet av OBOS St. Edmund's Church, Møllergata 30 Utenfor OBOS-bygget sto skulpturen «En ny utfordring» av Nils Aas fra 1979, laget i rutsfritt stål og gitt av OBOS. Denne er senere flyttet til OBOS' nye hovedkontor på Ulven (Construction City). Historie Hammersborg torg var opprinnelig navn på en åpen plass som lå omtrent der Margaretakyrkan ligger i dag. På torvet sto strøkets vannpost. Mellom torvet og Hospitalsgata ble det allerede da Hammersborg ble bygget ut i 1730-årene bygget en dobbel rad boliger i tre. I daværende Nedre Hammersborggaten 11, der torget ligger i dag, bygget aksjeselskapet «Selskabet til Opførelse af Arbeiderboliger», stiftet i 1851, en gård (populært kalt «Bolig’n») som sto ferdig i 1852. Den hadde 45 ett- og toromsleiligheter i fem oppganger og var tegnet av arkitekt P. H. Holtermann. Cirka 250 mennesker flyttet inn. Dette var den første sosiale boligbygging i Oslo, og initiativet kom fra politimester Frederik Jacob von Munthe af Morgenstierne. Gården ble revet i 1962. Den nåværende plassen ble etablert da OBOS' forretningsbygg ble fullført i 1964. Hammersborg torg ble rehabilitert i 1999. Bilder Referanser Litteratur Knut Are Tvedt, red. (2010). «Hammersborg torg». Oslo byleksikon (5. utg.). Oslo: Kunnskapsforlaget. s. 229. ISBN 978-82-573-1760-7. Eksterne lenker (en) Hammersborg torg – kategori av bilder, video eller lyd på Commons «Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.